L 229/30
MT
Il-Ġurnal Uffiċjali tal-Unjoni Ewropea
18.9.2023
KAPITOLU IV
Il-Monitoraġġ u r-rispons għall-kriżijiet
Ta qsi m a 1 Mo ni to ra ġġ
Artikolu 19 Immappjar strateġiku tas-settur tas-semikondutturi tal-Unjoni 1.
Il-Kummissjoni għandha twettaq immappjar strateġiku tas-settur tas-semikondutturi tal-Unjoni f’kooperazzjoni malBord Ewropew dwar is-Semikondutturi.
L-immappjar strateġiku għandu jipprovdi analiżi tal-punti tajbin u d-dgħufijiet talUnjoni fis-settur globali tas-semikondutturi u jidentifika fatturi bħal: (a) prodotti ewlenin u infrastrutturi kritiċi fis-suq intern li jiddependu fuq il-provvista tas-semikondutturi; (b) industriji tal-utenti ewlenin fl-Unjoni u l-ħtiġijiet u d-dipendenzi attwali u mistennija tagħhom, inkluż analiżi tar-riskji possibbli għas-sigurtà tal-provvista marbuta wkoll ma’ investiment insuffiċjenti; (c) segmenti ewlenin tal-katina tal-provvista tas-semikondutturi tal-Unjoni, inkluż id-disinn, is-software għad-disinn, il-materjali, it-tagħmir tal-manifattura, il-manifattura tas-semikondutturi, u back-end esternalizzat; (d) il-karatteristiċi teknoloġiċi, id-dipendenzi fuq teknoloġija u fornituri ta’ pajjiżi terzi, u l-konġestjonijiet tas-settur tassemikondutturi tal-Unjoni inkluż l-aċċess għal inputs; (e) il-ħtiġijiet attwali u mistennija għall-ħiliet u l-aċċess effettiv għal forza tax-xogħol kwalifikata fis-settur tassemikondutturi; (f) fejn xieraq, l-impatt potenzjali tal-miżuri ta’ kriżi msemmija fl-Artikoli 25, 26 u 27 fuq is-settur tas-semikondutturi. 2.
Il-Kummissjoni għandha tinforma lill-Bord Ewropew dwar is-Semikondutturi dwar ir-riżultati aggregati talimmappjar strateġiku fuq bażi regolari. 3.
Il-Kummissjoni għandha, abbażi tal-eżitu tal-immappjar strateġiku mwettaq skont il-paragrafu 1 u wara li tikkonsulta lill-Bord Ewropew dwar is-Semikondutturi, tiżviluppa lista ta’ indikaturi ta’ twissija bikrija.
Il-Kummissjoni, wara li tikkonsulta lill-Bord Ewropew dwar is-Semikondutturi, għandha tirrieżamina l-lista ta’ indikaturi ta’ twissija bikrija fuq bażi regolari, mill-inqas kull sentejn. 4.
Il-Kummissjoni għandha, wara li tikkonsulta lill-Bord Ewropew dwar is-Semikondutturi, tiżviluppa qafas u metodoloġija għal immappjar strateġiku tas-settur tas-semikondutturi.
Il-Kummissjoni għandha taġġorna l-qafas u l-metodoloġija fejn meħtieġ. 5.
L-immappjar strateġiku għandu jkun ibbażat, fost l-oħrajn, fuq data pubblikament u kummerċjalment disponibbli u fuq informazzjoni mhux kunfidenzjali rilevanti minn impriżi, fuq riżultati ta’ analiżi simili mwettqa, inkluż fil-kuntest talliIġi tal-Unjoni dwar il-materja prima u l-enerġija rinnovabbli, kif ukoll fuq l-evalwazzjonijiet imwettqa skont l-Artikolu 40(1).
Fejn dan ma jkunx biżżejjed biex jiġi żviluppat l-immappjar strateġiku skont il-paragrafu 1 ta’ dan l-Artikolu, il-Kummissjoni tista’ toħroġ talbiet volontarji għal informazzjoni lill-atturi fil-katina tal-valur tassemikondutturi fl-Unjoni, wara li tikkonsulta lill-Bord Ewropew dwar is-Semikondutturi.
Il-Kummissjoni għandha tuża l-mezzi standardizzati u siguri għall-ġbir u l-ipproċessar tal-informazzjoni, imsemmija fl-Artikolu 32(4), għall-finijiet ta’ tali talbiet għal informazzjoni. 6.
Kwalunkwe informazzjoni miksuba skont dan l-Artiklu għandha tiġi ttrattata f’konformità mal-obbligi ta’ kunfidenzjalità stabbiliti fl-Artikolu 32.